Document ID: 32013R0578

KOMISIJAS ĪSTENOŠANAS REGULA (ES) Nr. 578/2013
(2013. gada 17. jūnijs),
ar ko pārtrauc dažu savvaļas augu un dzīvnieku sugu īpatņu ievešanu Savienībā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1996. gada 9. decembra Regulu (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību (1), un jo īpaši tās 4. panta 6. punktu,
tā kā:
(1)
Regulas (EK) Nr. 338/97 4. panta 6. punktā ir paredzēts, ka Komisija var noteikt ierobežojumus dažu sugu ievešanai Savienībā saskaņā ar nosacījumiem, kas attiecīgi izklāstīti a) līdz d) apakšpunktā. Turklāt šādu ierobežojumu izpildes pasākumi ir paredzēti 71. pantā Komisijas 2006. gada 4. maija Regulā (EK) Nr. 865/2006, ar ko paredz sīki izstrādātus noteikumus attiecībā uz Padomes Regulas (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību, ieviešanu (2).
(2)
To sugu sarakstu, kuru īpatņu ievešana Savienībā ir pārtraukta, noteica ar Komisijas 2012. gada 20. augusta Regulu (ES) Nr. 757/2012, ar ko pārtrauc dažu savvaļas augu un dzīvnieku sugu īpatņu ievešanu Savienībā (3).
(3)
Pamatojoties uz jaunāko informāciju, Zinātniskās analīzes grupa secināja - ja netiks pārtraukta vēl dažu Regulas (EK) Nr. 338/97 A un B pielikumā minēto sugu īpatņu ievešana Savienībā no dažām izcelsmes valstīm, šo sugu saglabāšanās stāvoklis būs nopietni apdraudēts. Tāpēc jāaptur šādu sugu īpatņu ievešana:
Hippopotamus amphibius no Kamerūnas un Mozambikas;
Cercopithecus dryas no Kongo Demokrātiskās Republikas;
Stephanoaetus coronatus un Torgos tracheliotus no Tanzānijas;
Balearica pavonina no Sudānas;
Chamaeleo africanus no Nigēras;
Heosemys annandalii un Heosemys grandis no Laosas;
Mantella pulchra no Madagaskaras;
Tridacna crocea, Tridacna maxima un Tridacna squamosa no Kambodžas;
Nardostachys grandiflora no Nepālas.
(4)
Zinātniskās analīzes grupa, balstoties uz jaunāko pieejamo informāciju, secināja arī, ka vairs nav vajadzības piemērot pārtraukumu šādu sugu īpatņu ievešanai Savienībā:
Canis lupus no Kirgizstānas;
Ateles geoffroyi un Brachypelma albopilosum no Nikaragvas;
Calumma brevicorne, Calumma gastrotaenia, Calumma nasutum, Calumma parsonii, Furcifer antimena, Furcifer campani un Furcifer minor no Madagaskaras;
Cuora amboinensis, Cuora galbinifrons, Cycadaceae spp., Christensonia vietnamica, Stangeriaceae spp. un Zamiaceae spp. no Vjetnamas;
Rauvolfia serpentina no Mjanmas;
Pterocarpus santalinus no Indijas.
(5)
Ir notikusi apspriešanās ar visām to sugu izcelsmes valstīm, uz kurām attiecas jaunie ierobežojumi īpatņu ievešanai Savienībā.
(6)
Tāpēc jāgroza to sugu saraksts, kuru īpatņu ievešana Savienībā ir pārtraukta, un skaidrības labad ir jāaizstāj Regula (ES) Nr. 757/2012.
(7)
Turklāt ir notikusi apspriešanās ar Zinātniskās analīzes grupu, kas izveidota saskaņā ar Regulas (EK) Nr. 338/97 17. pantu.
(8)
Šajā regulā paredzētie pasākumi ir saskaņā ar atzinumu, ko sniegusi Savvaļas dzīvnieku un augu tirdzniecības komiteja, kura izveidota atbilstīgi Regulas (EK) Nr. 338/97 18. pantam,
IR PIEŅĒMUSI ŠO REGULU.
1. pants
Šīs regulas pielikumā minēto savvaļas augu un dzīvnieku sugu īpatņu ievešanu Savienībā pārtrauc.
2. pants
Īstenošanas regulu (ES) Nr. 757/2012 atceļ.
Atsauces uz atcelto regulu uzskata par atsaucēm uz šo regulu.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un tieši piemērojama visās dalībvalstīs.
Briselē, 2013. gada 17. jūnijā

Labels: 3
5
20